Azia Atsinanana

I Azia Atsinanana dia faritra atsinanana ao amin' ny kôntinentan' i Azia. Ireto avy ny firenena hita ao Azia Atsinanana: i Sina, i Kôrea Avaratra, i Kôrea Atsimo, i Japàna ary i Taioàna. Manampy azy ireo i Môngôlia (izay indraindray atao anisan' i Azia Afovoany) sy i Vietnamy sy i Singaporo (noho ny antony ara-kolontsaina, atambatra matetika amin' i Azia Atsimo-Atsinanana), ny faritra Atsinanana Indrindra Rosiana koa dia azo ampidirina ao. Matetika dia akambana amin' ny faritra Atsinanana Indrindra izy.

 Kolontsaina 
Ara-tantara dia nisy akony tao amin' ny kolontsain' ny firenena ao Azia Atsinanana i Sina, indrindra momba ny voambolana sy ny fanoratana ary ny finoana sy ny fivavahana. Ny fototr' izany kolontsaina izany dia ao amin' ny tapany atsinanan' i Sina, ny Saikanosy Kôreana ary  i Japàna, maro mantsy ny zavatra itovian' ireo faritra sy firenena ireo, toy ny:

 fananana toetany mando antonontonona (toetany kôntinentaly ny any avaratra fa trôpikaly ny any amin' ny farany atsimo) ary mety amin' ny fambolena (varimbazaha, vary indrindra);
 fananana sivilizasiôna efa nisy nandritra ny anarivo taona;
 fomba fanoratana izay nifotoran' ny soratra sinoa;
 ny fivavahana sy ny filôzôfia: bodisma sy taôisma ary kônfosianisma.

Ny fielezan' ny kolontsaina sinoa nankany atsinanana (Kôrea sy Japàna) dia efa tamin' ny taonjato faha-6. Ny fielezan' izany mankany Môngôlia sy any Andrefana tamin' ny taonjato faha-11 niaraka amin' ny dinastia Yuan avy amin' ny Môngôliana noho ny ezak' i Gengis Khan.

 Ny mponina 
Tamlin' ny taona 2016 dia nisy mponina miisa 1,6 tapitrisa ny tany Azia Atsinanana, ka 21,8 % amin' ny mponina maneran-tany izany. Izy no faritra faharoa ahitana mponina betsaka indrindra aorian' i Azia Atsimo.   
TaonaAzia AtsinananaManeran-tanyIsanjato1950666 586 0002 525 149 00026,4 %1960788 145 0003 018 344 00026,1 %1970978 113 0003 682 488 00026,6 %19801 173 372 0004 439 632 00026,4 %19901 368 592 0005 309 668 00025,8 %20001 496 284 0006 126 622 00024,4 %20101 575 320 0006 929 725 00022,7 %20161 618 778 0007 432 663 00021,8 %
Noho ny taham-piterahana izay ambany dia ambany dia tsy mitsaha-midina ny isanjaton' ny mponina ao Azia Atsinanana raha ampitahaina amin' ny isan' ny mponina maneran-tany. Fanampin' izany dia faritra ahitana fihanteran' ny mponina haingana indrindra i Azia Atsinanana.

 Jereo koa 

 Azia Atsimo
 Azia Atsimo-Atsinanana
Azia Atsinanana
 Azia Afovoany
 Azia Andrefana
 Azia Avaratra
 Afovoany Atsinanana
 Atsinanana Akaiky